46:44 мандата. Кой с кого ще се коалира в Скопие? Анализът на Коста Филипов - По света и у нас - БНТ Новини\nСДВР: 8 души са задържани на снощните протести в София\nЛагери "за" и "против" посрещнаха президента в Бургас\nОчаква ни необикновено горещо лято. Как да се предпазим?\nДве са новините след изборите в Северна Македония – една добра и една лоша. Добрата е, че предсрочните парламентарни избори - толкова отлагани, толкова спорни, толкова дългоочаквани, се състояха. Лошата новина е, че става още по сложно търсенето на изход от политическата ситуация, в която попадна съседката ни, именно заради близките резултати на двете основни политически партии в Скопие.\nТова обяви в Сутрешния блок на БНТ журналистът и анализатор Коста Филипов.\nДва депутатски гласа – 46:44 в полза на Социалдемократите с лидер бившият премиер Зоран Заев над ВМРО-ДПМНЕ.\n"Победата обаче си е победа, Заев като победител ще получи мандат от президента, за да състави кабинет, но много трудно ще състави коалиция, за да получи мнозинство от 61 депутатски гласа, а и за да може да управлява стабилно страната", посочи той.\nПо думите му, коалицията няма да бъде само въпрос на математика, защото Заев ще е принуден да чука на вратата на албанските политически партии.\n"Ако има нещо изненадващо, то това е увеличеният брой на техните депутати, сега са 32-ма, а най-голямата бройка досега е била 28. Македония продължава да стои на европейския път - членство в НАТО и бъдещите преговори за членство в ЕС. Това беше и една от основните теми в предизборната програма на Зоран Заев. Тук той може да търси компромис и съдействие от албанските политически партии. Стане ли въпрос за членство в ЕС и НАТО - то те са единни и категорични", допълни Коста Филипов.\nСпоред него Северна Македония е дълбоко поделена от години по много линии - етническа, патриотична, икономическа.\n"Страхувам се, че идните месеци тази подялба няма да може да бъде преодоляна, за съжаление, а хората продължават да живеят трудно в условията на пандемия", посочи журналистът.\nКоста Филипов смята, че под някаква форма ще продължи работата на съвместната комисия между нас и съседката ни за намирането на компромис по спорните исторически въпроси между София и Скопие. Кога обаче ще стане факт това, той не се ангажира.\n#албански партии #избори в Северна Македония #ВМРО-ДПМНЕ #Зоран Заев #скопие


ПСЖ е първият финалист в Шампионската лига след исторически успех в Лисабон (видео) - winner.bg\nПСЖ е първият финалист в Шампионската лига след исторически успех в Лисабон (видео)\nПари Сен Жермен се класира за първия си финал в Шампионската лига, след като без никакъв проблем надигра с 3:0 РБ Лайпциг на "Луш" в Лисабон в първия от двата френско-германски сблъсъка в тазгодишното издание на Шампионската лига.\nТимът на Томас Тухел напълно надигра "биковете" през първата част, вкара два гола чрез Маркиньос (13') и Анхел Ди Мария (42') и пропусна още няколко чисти положения. Удари на Неймар на два пъти срещаха гредите, а веднъж и гол на бразилеца бе отменен заради игра с ръка.\nСлед почивката Хуан Бернат (56') довърши германския тим с трети гол. Над всички днес бе Ди Мария, който не само, че се разписа, но направи и две асистенции.\nУЕФА взе безпрецедентно решение, присъди служебна загуба заради положителни проби за COVID-19


APRA PorterNovelli Group | NIVEA MEN е новият официален спонсор на ФК „Реал Мадрид“\nNIVEA MEN е новият официален спонсор на ФК „Реал Мадрид“\n/ 4 March 2013 /\nСветовна марка номер едно в грижата за мъжа NIVEA MEN и футболният клуб с най-голямо международно признание „Реал Мадрид“ подписаха знаменателен договор за спонсорство за испанския пазар. Споразумението ще позволи на марката за грижа за мъжката кожа на Beiersdorf да разшири позициите си чрез успешно партньорство с международния клубен футбол.\nНа официална пресконференция, състояла се в испанската столица, президентът на ФК „Реал Мадрид“ Флорентино Перес съобщи, че NIVEA MEN е новият официален спонсор на отбора. Сътрудничеството между футболния клуб и козметичния бранд ще продължи три години – до края на сезон 2015/2016 г. Двете марки споделят еднакви ценности – самоусъвършенстване, упорита работа, страст и отборен дух.\nС новото споразумение продуктите от серията NIVEA MEN ще подкрепят престижния испански клуб. Футболистите на ФК „Реал Мадрид“ не само ще играят важна роля в елитния футбол, но и в бъдещата комуникационна дейност на NIVEA MEN, като вземат участие в рекламни клипове на марката. В стартовата кампания отборът ще бъде представен от испанските световни и европейски шампиони Серхио Рамос и Алваро Арбелоа, бразилския национал Марсело, както и от аржентинския нападател Гонзало Игуаин.\n„Развълнувани сме от новото партньорство и свързаните с него проекти. Реал Мадрид е отличен избор за NIVEA MEN, защото страстта към футбола играе ключова роля в маркетинговата стратегия на марката. Това ни помага да обвържем с емоция продуктите на компанията,“ сподели Ралф Гуско, член на изпълнителния съвет за търговските марки на Beiersdorf. Компанията вече разполага с успешни партньорства с Германската футболна лига, националните отбори на Англия и Украйна, както и с един най-добрите клубове в Италия – Милан. Треньорът на немския национален отбор Йоаким Льов участва като рекламо лице и „Care Coach” (Треньор на грижата) за NIVEA MEN в Германия.\nСпоразумението с ФК „Реал Мадрид“ поставя началото на нова ера в грижата за кожата на NIVEA MEN. Марката ще бъде репозиционирана през пролетта и ще се появи с нов дизайн и нов слоган – „Всичко започва с теб“.


от къде започва толерантността | Smiling\n← IA България с първите си нови членове\nкакво харесвам на зимата →\n12 thoughts on “от къде започва толерантността”\nфевруари 27, 2010 at 09:03\nЖюска, за съжаление си ужасно права. Исках да ти напиша нещо оригинално и смислено, но няма какво повече да се каже – липсата на самоуважение е решаваща в случая, защото ние пак чакаме някой друг да почне да ни уважава, за да уважим ние него и накрая себе си, а то е съвсем съвсем обратното.\nфевруари 27, 2010 at 10:12\nДа ви кажа как се запознах аз с баш толерантната жена Жюстин.\nЗначи, погрешно пиша на и-мейл, който тя гледа, пиша за някакви там работи някой си организирал. И двамата не разбираме, че е грешка, защото и Жюстин по това време върши подобни работи, за които аз пиша до тоя и-мейл. И понеже има недоразумение, аз по едно време нещо по-остро съм написал май. Жюстин обаче вместо да ме сиктердоса или да не ми отговори, продължава с толерантността. Та така най-сетне се разбрахме, уточнихме грешката и станахме малко така приятели.\nАко обаче Жюстин не беше толерантна, щяхме да се запомним с едни недоразумения и тъпотии, сега се помним с усмивки, ей такива големи, :-))) като на Жюстин.\nфевруари 27, 2010 at 10:22\nТолерантност по български: седях си един ден в трамвая и по едно време се качи някаква бабичка. Станах, за да и отстъпя мястото си.\nОказа се обаче, че от вратата зад мен, която не виждах, се е качила друга бабичка. Като ме видяла да ставам, тя веднага се юрнала към освободеното място. И… двете бабички се сбиха за това място! Посред бял ден, в пълния трамвай.\nНа ти сега една толерантност!\nфевруари 27, 2010 at 12:24\nМиии, г-н Апостолов, то така понякога става и в някое свободно място из разни форуми из интернета…\nфевруари 27, 2010 at 13:58\nСтрахотно текстче, браво!\nМоже би ще ви бъде интересно да разгледате страничката „Първо сме хора, после сме различни“. Има няколко много хубави клипчета и картинки от кампанията на Британския съвет 🙂\nфевруари 27, 2010 at 14:09\nПонеже не пишеш такива философски размисли от ваканциите във Велинград, нещо ме кара да си мисля че средата дето си те е впечатлила.\nТолерантността се появи в профила ми на един тест правен за американските пилоти, topgun. Предприемах поредната крачка в кариерата си, правиха ми разрез по паралелите и меридианите и откриха – я!\nТа се зачетох какво, в крайна сметка, е толерантност ? Доктрина, концепция, Атлантис, утопия или. Оказа се култура. В определението за нация, културата е нещото дето обединява всички, дето принадлежат към..\nВсички червени индикатори, дори бабичките на Апостолов, сочат че днес бг освен място свободно от свободи е територия свободна от култура. Миналата седмица ВВС пак откри дупка в националността, с името чалга – най разединяващото явление от 681 насам.\nКак се гледат деца в тая чорба, не знам ! И това е истинският проблем.\nфевруари 27, 2010 at 14:27\nВ България има толерантност, но фалшива. Което е по-скоро безразличие или апатия. Толерантност към вандалите, към мърлячите, към мързеливите, към некоректните и непочтените и т.н.\nИмаме основния проблем да бъркаме понятията. И да проявяваме толерантност там, където не трябва. Затова се и изхабяваме и когато трябва наистина да порявим толерантност, не виждаме смисъл да го правим. И кръгът се затваря с глупостта българска.\nАз пък се учудих, че ти толкова си се впечатлила и притеснила от онова интервю. Все пак имаш голям опит в нет-а, където се навъртат всякакви с всякакви целички.\nЯвно досега блогът ти е бил територия, свободна от подобни изцепки, което може само да те радва 🙂\nфевруари 27, 2010 at 15:13\nТолерантността започва от семейството. Ако родителите нямат време за децата си, ако те се третират като вещ в къщи и с тях не се общува достатъчно, ако с тях не се играе достатъчно и с любов, ако с децата не се отнасяме толерантно и те не са свидетели на толерантност в къщи,те не израстват толерантни хора 🙁\nфевруари 27, 2010 at 17:09\nАми, Викторчо, ами. А не- мииии. И изобщо, всеки, който започва едно изречение по този начин, не е нито духовит, нито умен. Това обръщение говори за едно: този човечец е галфон.\nфевруари 28, 2010 at 00:32\n@Апостолов – моля без обиди! Виктор не е галфон, напротив, той е истински, ама от най-истинските хора, които познавам!\n@in2h20 – за съжаление не е провокиран от там, където съм в момента, а от поредния тъп коментар за името ми из нета, във връзка с тазседмичния инцидент …\nфевруари 28, 2010 at 16:39\nА, аз не се обиждам. Само ще ходя в Гугъл да видя какво е това галфон… 🙂 А то се подразбира, че като говориш, може да ъкаш и да акаш, но като пишеш, значи си го написал амито нарочно, г-н Апостолов. Рекох да се пошегувам с вас, но вие сигурно се сещате. 🙂\nфевруари 28, 2010 at 16:53\nЯааа, това било интересно, в Уикипедия пише:\n„Човек, който е глупав и мързелив.“\nаз пък си мислех, че е нещо като простак, идиот. За галфон ми е думата. Сиреч, г-н Апостолов, мързелив човек може би не би си направил труда да пише излишно, например „амиии“, както съм написал. А сега като започнах с „яааа“, какъв ли съм? Тоест, това определение за галфон от Уикипедия не може да е обида, защото глупавият човек си е глупав, той не е виновен за това, а пък мързел… знам ли, да кажеш на някого, че е мързеливец, може и обида да е за някого, за мен не е.\nНо като говорим за толерантност, както и написах първо, трудна е толерантността без информация и разбиране, така че, трябва да разбираме и да познаваме нещо, тогава може и да сме толерантни. Ето в случая, аз си направих труда да видя какво е това галфон, и сега разбирам, че г-н Апостолов не е искал да ме обиди, а да ми намекне, че е по-добре да не ме мързи, когато пиша коментари, ами да си направя труда и да изчистя коментара си от излишни работи като например „амиии“. Още е искал да ми каже, че трябва да не ме мързи и да обърна повече внимание на стила си, че да не изглеждам глупав, започвайки с „Амиии“. Сиреч, Жюстин, ти си прибързала, не си вникнала достатъчно и не си проявила достатъчна толерантност, за да прозреш това, което аз прозрях в съвета на г-н Апостолов.\nИ като прочее имаме всичко това предвид, ще бъдем още по-толерантни.\nХихи, хи, хих, хи. Опитвам се нещо като шега да издокарам, но може пак галфонско да излиза.\nВие как смятате, г-н Апостолов? 🙂 Дали толерантността в интернет не започва в днешно време и от Уикипедия?


Urban Armor Gear Plasma - удароустойчив кейс за Samsung Galaxy S8 (черен-прозрачен), на ТОП Цена — Sim.bg\nТова е качествен продукт с продуктов номер 30220 произведен от фирма Urban Armor. Марката Urban Armor се е доказала с времето като изключително качествена и креативна. Може да откриете Urban Armor Gear Plasma - удароустойчив хибриден кейс за Samsung Galaxy S8 (черен-прозрачен) листнат в категория Удароустойчиви калъфи за S8 , на цена 59.00лв. На онлайн магазина ни в този раздел Аксесоари за телефони, Аксесоари за Samsung, Samsung Galaxy S8, Удароустойчиви калъфи за S8 ще откриете разнообразие от продукти на цени за всеки вкус, започващи от 19.00лв до 79.00лв. Голяма част от продуктите - Удароустойчиви калъфи за S8 са специално изработени за конкретния мобилен телефон или таблет.\nПродукта Urban Armor Gear Plasma - удароустойчив хибриден кейс за Samsung Galaxy S8 (черен-прозрачен) е добавен в сайта на 28 Април 2017


Обяви, Надомна работа за цялата страна - [ изтекла обява ] - ЦЯЛАТА СТРАНА - 228764\nНадомна работа за цялата страна - [ изтекла обява ]\nNo: 228764 ; Дата на публикуване: Декември 2, 2018; Валидна до: Март 2, 2019; 57 Посещения\nКратко описание: Харесвате ли това, което работите? Получавате ли подобаващо възнаграждение?\nДопълнително описание: Плащат ли ви извънредни, имате ли шанс за кариера и високи доходи в своята работа? Получавате ли признание за добре свършена работа? Или заплащането не ви достига и търсите начин, с който да увеличите своите доходи без това да пречи на сегашната ви работа?\nАко се припознахте в тези думи, ние имаме предложение за вас. Търсим кандидати, които имат възможност да работят онлайн от вкъщи и да имат около 2 часа свободни на ден. Предварителен опит не е необходим – ние предлагаме обучения и подрепа от човек, който лично ще ви с съпътства в това начинание. Няма значение в кое населено място живеете, а е важна вашата мотивация да се научите бързо и да започнете да печелите още веднага след като се присъедините. Не е важно на колко години сте (стига да имате 16) и какво образование имате. От значение е само колко далече искате да стигнете и да действате, за да го осъществите.\nНие предлагаме работа в сплотен екип; чисто човешки взаимоотношения; заинтересованост вие да успеете и да започнете за печелите; доходи, които ви се изплащат веднага на базата на вашите резултати; безплатни регулярни обучения; достъп до онлайн инструменти и готова работеща бизнес система.\nРаботещите при нас се включиха с идеята да заработят както се казва нещо отгоре, но в последствие се оказа, че доходите им при нас започнаха да надхвърлят основната им заплата.\nЗа да се запознаете с естеството на предлаганата работа, сме в подготвили една видео-презентация на този линк: bit.ly/successful-online-work Тя съдържа отговори на всички ваши въпроси и как да се свържете с нас, ако желаете да кандидатствате.\nОще обяви за: надомна работа, допълнителни доходи, онлайн работа, от вкъщи,\nРабота предлага надомно с хартиени изделия -рязане, лепене и други -тел.0877790829 ... Предлагам работа -- ЦЯЛАТА СТРАНА Май 19\nТърсим актьори и екип за пълнометражен филм\nКинопроект във Варна набира кандидати с актьорски или фотографски талант за различни пълнометражни продукции. ... Предлагам работа 9005.00 ВАРНА Април 22\n-- Почистване входове\nЖена, пенсионер търси да чисти входове ... Търся работа -- РУСЕ Април 9


Вила Доситеево под наем в село Доситеево, Хасково | Vili.BG\nПотопете се в уникалната атмосфера на Сакар планина..\nКапацитет: 8 + 4\nКъща за гости „Доситеево” е удачен избор за почивка и отдих през цялата година. Къщата се намира в с. Доситеево, в крайните югозападни части на Сакар планина, по долината на река Марица в близост до гр. Харманли, област Хасково. Климатът е характерен със сухо и горещо лято, както и мека зима. Близостта на река Марица и язовир Доситеево дават възможност на почиващите в къщата за риболовен туризъм.\nЗа любителите на винения туризъм ще представляват интерес дегустациите на вина в едни от водещите наши винарни: Тера Тангра – гр. Харманли, Вила Любимец - гр. Любимец, Кастра Рубра - с. Коларово, Малката Звезда - с. Българин и Марон - с. Доситеево. Всички те са позиционирани на не повече от 13 км от къщата.\nВ околността на селото се намират руините на тракийски и византийски селища, както и старият римски път за Константинопол. Един от най-интересните обекти в землището на селото са тракийското светилище Хасарчето или Кончето. Също така интересни обекти са и местностите, свързани с историята на селото - Станковата къща, Станковата мандра и местността Милювото конче. В центъра на село Доситеево е разположена църквата „свети Иван Рилски”, построена през 1836 год. от майстор Кузма и известна с автентичната си архитектура и мраморния олтар.\nЕдин истински деликатес от селската кухня са доситеевските карталаци - баница от тесто без мая, със сирене, изпечени на подница. Заедно с вина от местните винарни, карталаците могат да нахранят всеки, решил да вдиша от чистия въздух на Доситеево.\nКъщата е на два етажа и разполага с четири спални, трапезария, кухня. Кухнята е на първия етаж, обзаведена със съдомиялна, готварска печка, пералня и хладилник с фризер. Всеки етаж разполага с баня и тоалетна, оборудвани с бойлер за топла вода. Банята на първия етаж е обзаведена с вана за фибро масаж.\nСпалните са снабдени с климатици и телевизори. В непосредствена близост до къщата са обособени паркинг за четири автомобила, два декара дворно пространство, градина и покрит кът за отдих с лятна кухня и барбекю.\nКапацитетът на къщата е между 8 и 12 човека и е удобна за семейства, търсещи срещи с природата и историята, както и за компании, търсещи уединение или кратък отдих от забързаното и напрегнато ежедневие.\nКоледа 22 Декември 2012 - 27 Декември 2012\nНовогодишен период 29 Декември 2012 - 2 Януари 2013\nСамостоятелен етаж\tЦена на ден. Капацитет 4-5 души.\nЦялата къща\tЦена на ден. Капацитет 8-12 души.\nГотварска печка Интернет Интернет Камина Кафе машина Климатик Локално парно отопление Микровълнова фурна Пералня Самостоятелен сан. възел Съдомиялна ТВ / Кабелна ТВ/ Цифрова ТВ Телефон Тераса Термокана Тостер Фурна Хладилник Ютия\nБарбекю Градина Градинска мебел Паркоместа/Гараж\nСнимки от Вила Доситеево


Онлайн игра Зимни Bratz Dress Up. Играйте онлайн игри за безплатно Зимни Bratz Dress Up. Изтеглете играта Зимни Bratz Dress Up. Игри Игри за момичета bg.gamegame24.com\nМалки кукли искат да отидат на зимна почивка, но не знаят как да се обличаш и да се покаже на тях, Облечи ги хубаво и топло, защото зимата е студено време на годината, и ще можете да се разболеете.\n© sgames.org - безплатна онлайн игра. Зимни Bratz Dress Up ()-играйте онлайн флаш игра Зимни Bratz Dress Up безплатно. Не забравяйте да оцените тази игра, Зимни Bratz Dress Up и да споделят тази игра с най-добрите си приятели.\nОписание на играта Зимни Bratz Dress Up линия. Как да играете онлайн игра Малки кукли искат да отидат на зимна почивка, но не знаят как да се обличаш и да се покаже на тях, Облечи ги хубаво и топло, защото зимата е студено време на годината, и ще можете да се разболеете.\nЗимни Bratz Dress Up ( Гласове12, Вторичен Рейтинг: 4.58/5)


С викове по площади и улици – PR ZONE\nС викове по площади и улици\nПозицията на една "Заралийка"\nby Деница Тополска\nПърво да благодаря на Петко Русанов, за възможността да изкажа моето мнение относно случващото се в България, от неговата „трибуна“.\nСигурна съм, че това е мнението на масата от българския народ.\nДА наистина вече е нетърпимо положението в страната. Аз лично снощи също бях на протеста в Стара Загора. Не да подкрепя Радев (да гласувах за него за президент, но не ми харесва това което в момента прави и по скоро начина по който го прави). Не да подкрепя БСП, Възраждане, ДСБ или която и да било друга партия. Бях там срещу Борисов. Срещу неговото управление. Да аз гласувах за него предните два мандата, и сега съм в пълното си право да поискам да не ме управлява. Ние сме им работодатели. Като назначиш един работник да работи за теб, ако не ти харесва как работи си в пълното право да го махнеш. Всички ближещи Д-то на управляващите, казвате “да но няма алтернатива”, АЛТЕРНАТИВА ВИНАГИ ИМА. Липсва желание за промяна. Всеки се е свил и си стои вкъщи чакайки някой друг да промени нещата. Имаме много стойностни хора, дори и от тези които са в момента в политиката. Лошото е, че “ГОЛЕМИТЕ” така са ги смачкали, че не им дават и да дишат. Ще дам лек пример дори, ВМРО дават прекрасни идеи, които след гласуването им в публичното пространство излизат, че са идея на ГЕРБ, а за всичко лошо случващо се в държавата ГЕРБ си измива ръцете с Каоалиционните си партньори от “Патриотите”. Познавам хора от техните редици и съм задавала редици пъти въпроса към тях, защо позволявате да го правят??? Защо позволявате да ви крадат идеите??? Защо позволявате да Ви мачкат и да си измиват ръцете с Вас??? Защо им позволявате да им бъдете бушон??? И познайте отговора е един и същ. Защото това е единствения начин да прокараме поне част от идеите които имаме. В противен случай и толкова няма да се направи.\nТа алтернатива има, не говоря конкретно за ВМРО, има във всяка една политическа партия дори и в БСП които ненавиждам. Но хора разберете, не поставяте наложената ви омраза към дадена политическа сила да ви води. Така ще си останем в това положение. Излезте и се борете за това да има промяна. И не пропускайте основното нещо което трябва да се промени, това да можем да избираме личности от дадена партия, а не конкретна партия.\nЩе използвам и това място да призова всички партии да не се опитват да яхнат протестите, защото това по скоро ще им навреди. Вземете се покажете като личности и застанете до народа си, а не да ми излизате с някакви политически нагласи да привличате електорат.\nЛично към ВМРО и подразделенията им: Вземете се осъзнайте каква организация сте, какви неща са правили предците ви. Застанете до народа си както винаги е било и им помогнете. Вземете да си спомните 97-ма как прегазихте министрите с народа си. Народа винаги е очаквал точно от вас, да защитавате границите и земите ни и да сте до тях, а вие в момента правите точно обратното. Стоите до тези които от готини ви мачкат. Осъзнайте се.\nМястото ви беше пред Сараите на Доган. Да знам не можете да сте там, защото означава да сте заедно с най-големия ви враг Христо Иванов, но в крайна сметка винаги има начин как да го направите. Можехте поне да излезте със строга позиция, а не да стоите послушно до Б.Б. и заедно с него да плюете по Президента.\nЕто “Възраждане” стои до народа си и леко по леко ще изземе мястото на ВМРО, докато ближат задниците на ГЕРБ. Да разбира се и там в редиците им има хора които не харесвам. Както казах и по горе, разграничете ги. Ние сме работодателя. Ние трябва да казваме кой ще работи за нас и кой не.\nПП “Има Такъв Народ” – както повечето казват фолк гилдията на шоумена, но е факт, че и там има много стойностни хора.\nХОРА ПРОСТО СТАНЕТЕ И КАЖЕТЕ КАКВО ИСКАТЕ. НЕ СИ СТОЙТЕ ПРЕД ТЕЛЕВИЗОРА С РАКИЯ В РЪКА. ЗА ДА СЕ ПРОМЕНИ НЕЩО СЕ ИСКА ДЕЙСТВИЕ. ВИЖТЕ СЪРБИЯ, РУМЪНИЯ И ГЪРЦИЯ. ВЗРИВЯВАТ ДЪРЖАВИТЕ СИ ОТ ПРОТЕСТИ И ПОСТИГАТ ТОВА КОЕТО ИСКАТ И НАЙ-ВАЖНОТО ИМАТ НОРМАЛЕН ЖИВОТ, ЗА КОЙТО НИЕ МЕЧТАЕМ. СПРЕТЕ ДА ТЪРСИТЕ ВИНА В КОМУНИЗЪМ ИЛИ КАКВОТО И ДА БИЛО. КОМУНИЗЪМ НЯМА ОТ 30 ГОДИНИ, А ПОЛОЖЕНИЕТО Е СЪЩОТО, ДА НЕ КАЖА ПО ЗЛЕ.\nТРИ СТОЛИЦИ СТОЯТ ЗАД АТЕНТАТА СРЕЩУ ПРЕЗИДЕНТА ТРАЙКОВСКИ ДИМИТЪР ГОЦЕВ\nДА ПОГОВОРИМ ЗА ЕГЕЯ - ГРЪЦКИ ТЕРОР СЛЕД 1945Г ПО КНИГАТА НА РУМЕН ИВАНОВ - ОТ ИЛИЯ ГИНИН\nБОГ , НАЦИЯ , РОДИНА – АЗ СЪМ ПЕТКО РУСАНОВ\nEдна историческа снимка от 1907 г.: Димо Заимов – родом от Габрово (дядо на композитора Велислав Заимов) заедно с неговия приятел от Габрово Стамболиев,


БСП vs. работодателите, брани класа прослужено време | Dnes.bg Новини\nБСП vs. работодателите, брани класа прослужено време\nНе иска да паднат и минималните осигурителни прагове\n2 ное 2017 17:30, Василия Пейчева\nРаботодателските организации не срещнаха подкрепа в лицето на БСП за премехването на клас прослужено време, както и премахването на минималните осигурителни прагове. Това каза Драгомир Стойнев в левицата след среща на парламентарната група с четирите работодателски организации.\n"Спорихме, но не постигнахме съгласие. Бяхме против премахването на клас прослужено време, на минималните осигурителни прагове и на премахването на увеличаването на минималната работна заплата", обясни Стойнев.\nСпоред него обаче наистина е нарушен диалогът между синдикати, работодатели и правителство.\n"Социалният диалог трябва да бъде възобновен и правителството трябва да си влезе в ролята, а не да взема страната изцяло на синдикатите. Правителството го е страх от протести и може би всеки един човек, който излезе на улицата и поиска нещо, му се дава. Това не е правилно, считаме че и работодателите трябва да бъдат чути", коментира Драгомир Стойнев.\nДепутатът от БСП Румен Гечев обори и твърдението на някои работодатели, че замразяването на минималните доходи е гаранция за конкурентоспособност.\n"Никъде по света няма обратна корелация - ниски заплати и висока конкурентноспособност. Най-конкурентните икономики по света са с високи доходи", настоя той.\nОще по темата: БСПзаплатиработодателипрослужено време\nКой му пука и без това няма да хванете пенсия,всяка година възрастта се вдига.\nСъздадената чорбаджийска каста,е един от туморите на съвременна България!\nРумен Гечев е страхотен икономист.Заедно с Жанчо съсипаха спестяванията на хората и фалираха държавата и сега дава мнение , вместо да се скрие завинаги , като Жан.\nТо едни работодатели ама.....торба тарикати ,все с работниците и държавата се оправдават. Ама не им стиска да се пренесат другаде нали. Защото другаде басма не цепят\nКато сТОЙНЕВ смята, че работодателите трябва да бъдат подкрепени, вие защо не ги подкрепихте? Ей затова ще си останете още дълго извън власта. Много е лесно отстрани да седиш и да даваш акъл и нищо да не правиш.\nРазходи не се признават, осигуровките високи, за да се плащат размножаването на ***, здравеопазване няма, как да образоваш и мотивираш. Как да се развиваш като банките в България са с най-високите лихвени проценти. Държавата е враг на работодателите. Те затова и по предприемчивите си стегнаха куфарите. останаха работодатели тип мутри и после се оплаквате...Главата е виновна. Тази Нинова какво е работила, с какво се е занимавала, колко хора е хранила ? На държавна хранилка лесно ...\nВ момента целия стрес е върху работодателите и не знам защо се занимават още хората. Да легнат всички за два месеца да им дойде акъла на бюрократите. Само нормативи, такси , данъци и пречки. Администрацията не ти помага. Масово са неадекватни, отказват да приемат документи, поради собственот си незнание и по-лошото по собствено усмотрение, при положение, че нищо не разбират! Да видим след два месеца как ще завие и БСП и правителството. Няма кадри, няма подкрепа, няма стабилна политика....\nЧерно ви се пише другари капиталисти,щом И ТИЯ КОИТО ВИ ДАДОХА ПАРИ ДА ПЕРЕТЕ И ВИ НАПРАВИХА "БИЗНЕСМЕНИ"са против вас значи идат тежки времена за типове като гелосания от Лудогорието.\nпървия работодател е майката земя която винаги ще я има, а останалите работодатели не са много важни,можем да ги сменим!


България - ендемична зона за лаймска болест - GP News\nIV-та година специализант кожни и венерически болести,\nV-ти курс студент медицина\nАвторите са консултанти за Национален здравен портал www.framar.bg\nЛаймската болест е най-често срещаното кърлежово трансмисивно заболяване. От началото на 2012 година до месец май има регистрирани 56 случая на инфектирани с Лаймска болериоза, от които в област Стара Загора 14, Бургас 10, Търговище 6, а останалите са спорадични.\nПричинителят на Лаймската болест е Gram (-) спирохета – Borrelia burgdorferi. Тя не произвежда ендотоксин, а отделя токсиноподобни продукти и води до инфектиране на тъканите при миграцията си през тях. При развитието си борелиите отделят свободни мембранни протеини в ликвора, серума и урината, които свързват специфичните антитела и позволяват да се избегне имунната защита на организма. По този механизъм се активират и автоимунни процеси в организма.\nЕстествен резервоар на борелията са мишки, катерици, елени и други диви и домашни животни. Междинен гостоприемник на спирохетата се явяват кърлежите от род Ixodes. Те са биологично активни през пролетта и лятото, именно затова Лаймската борелиоза е с тази сезонна заболеваемост.\nУхапването от кърлежа е обикновено неболезнено, тъй като слюнката му съдържа брадикинин-подобни ензими, потискащи възпалителната реакция. Кърлежите могат да се открият навсякъде по тялото, но предпочитат тъмните, влажни места с мека кожа (зад ушите, подмишничните ямки, гениталната област). За да настъпи инфектирането е необходимо кърлежът да остане забит за поне 24-48 часа, което е причината под 5% от ухапаните от кърлеж да развиват симптоми на Лаймска борелиоза. Рискът от трансмисия се покачва ако в раната на ухапването е останала част от кърлежа или той е дълбоко впит в кожата.\nЧесто заболяването протича само с отделни неспецифични оплаквания, а понякога дори напълно безсимптомно до настъпване на хроничните увреждания.\nИнкубационният период на Лаймската болест е от 3 до 33 дни. Клинически протича в три фази: ранна локализирана, ранна дисеминирана и късна персистираща инфекция. Разграничаването е условно, понеже болестта може да започне от всеки стадий.\nРанната локализирана борелиоза се характеризира с изявата на Erythema migrans (EM). Тя е най-честата проява на заболяването (в 80% от инфектираните с Лаймска борелиоза) и насочва клинициста към диагнозата.\nЕритема мигранс представлява еритемна макула или папула, образуваща се около мястото на ухапването. Характерни за ЕМ са резките очертания, овалната форма и концентричното й разрастване с течение на дни и седмици. След известно време обривът може да придобие вид на мишена („биволско око”), като мястото на ухапването е зачервено, около него еритемът избледнява, а в периферията е яркочервен.\nБез лечение ЕМ избледнява за около 30 дни, а с приложение на антибиотици – за няколко дни.\nПри повечето пациенти в началото на заболяването се проявява и токсикоинфекциозен синдром със субфебрилитет, мускулни и ставни болки, регионална лимфаденомегалия.\nРанната дисеминирана борелиоза засяга кожата, нервната система и сърцето. Кожната изява наподобява тази на ЕМ, но се характеризира с множество, малки макули или папули по цялото тяло (дължащи се на разпространяване на спирохетата с кръвния ток). Друго кожно засягане е борелийният лимфоцитом. Той е малко синкавочервеникаво възелче по ушната висулка или около ареолите на гърдите.\nОт страна на нервната система могат да се появят менингитни оплаквания (с главоболие, вратна ригидност, фотобоязън), радикулитни болки и пареза на лицевия нерв. Неврологичната изява може да настъпи едновременно с ЕМ. Понякога се нарушава ритмичността на сърдечната дейност с AV – блок или появата на екстрасистоли.\nКъсната (персистираща) борелиоза настъпва няколко месеца или години след инфектирането, при липса на адекватно лечение. Налице са хронично засягане на ставите, нервната система и/или кожата.\nЛайм-артритът засяга предимно коленните и мандибуларните стави. Те са оточни, болезнени, с ограничена подвижност. За облекчаване на оплакванията могат да се приложат НСПВС или Хлороквин. Артритът рядко налага хирургично лечение (синовектомия).\nНервната система се засяга по типа на енцефалопатия, периферна невропатия или енцефаломиелит.\nПо кожата на дланите, стъпалата, лактите и колената настъпва обезцветяване, склеротични промени и разязвявания (Acrodermatitis chronica atrophicans).\nЛаймската борелиоза може да се обърка с редица заболявания, особено в случаите, когато пациентът не е забелязал ухапването от кърлеж. Диференциална диагноза се прави с ухапване от друго насекомо (мястото е болезнено, сърбящо), целулит (бърза еволюция и засягане предимно на дисталната част на крайниците), системен лупус еритематодес, ревматоиден артрит (завишени ANA, РФ) и други заболявания.\nПоставянето на диагноза Лаймска болест е лесно при изявата на Erythema migrans. При отсъствието й обаче са необходими специфични изследвания.\nСлед ухапване от кърлеж се предприема изчакване за появата на ЕМ в течение на няколко дни. При изява на симптоми, първото нещо което се прави е да се определи титъра на антитела срещу борелиозата в кръвен серум или ликвор. Това може да стане по имуноензимен (ELISA) или имуноблот (Western blot) методика. Динамиката на имунния отговор срещу борелийната спирохета се характеризира със забавено развитие на антитяло-продукцията и продължително персистиране на специфичните антитела.\nЦентърът по заразни и паразитни болести (CDC) препоръчва двуетапно изследване на антитела. Първото с ELISA, а второто с Western blot – методика.\nЗа правилното определяне на титъра на антителата е необходимо да са минали поне 20 дни от началото на заболяването. При отрицателен резултат след 6-8 седмици се прави повторно изследване. Определя се титъра на IgG и IgM.\nПри положителен или несигурен резултат се пристъпва към по-специфичния Western blot – анализ. Използват се два типа Western blot – IgM и IgG. За положителен резултат изследването на антитела IgM се приема, при доказване на две от следните последователности (23 kDa, 39kDa или 41 kDa). За позитивиране на IgG са необходими поне пет от последователностите (18kDa, 21kDa, 28kDa, 30 kDa, 39kDa, 41kDa, 45kDa, 58kDa, 66kDa или 93kDa). Ако резултатът е позитивен – лицето е болно от Лаймска болест, ако е отрицателен това означава, че ELISA – методиката е била фалшиво положителна.\nЗавишените титри на IgG персистират с години.\nBorrelia burgdorferi е бавно растяща бактерия, поради което диагностицирането чрез културалните методи се оставя на заден план. Изисква специфична хранителна среда на Barbour – Stoenner – Kelly (BSK).\nХистологично изследване се провежда рядко – предимно при суспектни лимфоцитоми на кожата. Хистологичната картина е специфична.\nЛечението започва веднага след появата на Erythema migrans или след доказването на болериозни антитела.\nПри локална форма или изява на EM се прилагат Doxycycline, Amoxicillin или Cefuroxime за период от 2-3 седмици.\nПри ранна дисеминирана или хронична форма на Лаймска болест се препоръчва парентерално приложение на Ceftriaxone, Cefotaxime. При изолирани форми като парализа на лицевия нерв може да се приема перорално Doxycycline за няколко седмици. Не се препоръчва продължително лечение с антибиотици, тъй като главно уврежданията са по имунен механизъм и възстановяването може да протече с месеци до години.\nПри откриване на кърлеж по кожата на пациента е необходимо изваждането му с помощта на пинцети. Желателно е захващането на кърлежа да стане възможно най-близко до кожата (най-добре за самата му глава). Отстраняването става с издърпване, без въртеливи движения. След изваждането на кърлежа трябва добре да се огледа дали не е останала част от него в раната. Ако има такава или кърлежът е дълбоко впит, пациентът се препраща към хирург. Раната и околната тъкан се дезинфекцира със спирт. Пациентът се наблюдава за период от 30 дни за прояви на локално възпаление (зачервяване, оток, болка) или обща симптоматика (температура, ставни и мускулни болки, кожни обриви).\nПрофилактично приложение на антибиотици след ухапване от кърлеж се препоръчва единствено ако е сигурно, че той принадлежи към род Ixodes и е престоял над 2 дни.\nПредишна: Гастроезофагиален рефлукс\nСледваща: Работата на общопрактикуващите лекари е най-коректната от цялата система\nФейсбук групата за взаимопомощ и обмяна на информация на засегнатите от Лаймска болест в България:


Ученици се състезават в конкурс за банкери на ТФ ФЕСТ. Бургас.\n12.04.2009 01:27 Новината е видяна 3438 пъти\nПет екипа на ученици финансисти ще се състезават в конкурса за най-добра обслужваща банка, който ще се проведе за първи път в рамките на Международния панаир на тренировъчните фирми ТФ ФЕСТ. На неговото 12-о издание се представят 88 тренировъчни предприятия, 665 ученици, 77 учители и 36 средни училища. Участниците ще демонстрират своите мениджърски умения на 11 и 12 април в палата 8 на Международен панаир Пловдив.\nБъдещите банкери ще извършват в реално време разплащания между тренировъчните предприятия, създадени и ръководени от ученици. Техните фирми работят в сферата на винарството и хранителната индустрия, туризма, куриерските услуги, търговията, стана ясно на пресконференция в панаира.\nСамо стоката е виртуална, всичко останало е съвсем реално като в другите компании, поясни Славея Иванова, директор на Националната търговска гимназия в Пловдив, която е училището домакин на ТФ ФЕСТ 2009. В тренировъчните предприятия вече се включват и родители, които помагат на децата да развиват бизнес мислене и идеи, да ги реализират, добави тя.\nИнтересът към ТФ ФЕСТ се увеличава всяка година, заяви Дария Маврудиева, директор на Центъра на учебно-тренировъчните фирми към МОН, който е съорганизатор на проявата заедно с Международен панаир Пловдив. Тя вече придобива Балкански мащаби, тъй като участват фирми от 4 държави от региона – България, Румъния, Македония и Черна гора, която се представя за първи път с делегация от 56 ученици и учители.\nТова е форумът, който събира най-активните ученици на България, подчерта главният директор на Международен панаир Пловдив Иван Соколов. «Надявам се, че като им даваме поле за изява, ще помогнем на бизнеса да открие своите бъдещи кадри, готови да отговорят на високите изисквания на икономиката. А те ще са много необходими в следващите години, когато започне подемът след кризата», добави той.\nМладите мениджъри ще се състезават в общо 10 конкурса: за комплексно представяне, включващо щанд, екип, професионално обслужване, каталог, рекламни материали, за панаирна промоция, за фирмено облекло, за най-добра обслужваща банка, за най-добра туристическа оферта. Предвидена е и надпревара за титлите Мис и Мистър ТФ ФЕСТ.\nТФ ФЕСТ 2009 е част от проекта „Мост между училището и бизнеса”, чиято цел е да помогне за кариерното развитие на младите хора като ги срещне с бъдещи работодатели. Партньори на проявата са Българският форум на бизнес лидерите и Сдружение „Български тренировъчни централи”.


Честито! Лили Гелева и Христо Петков ще стават родители - Любопитно - ohnamama.bg\nАктрисата и певица Лили Гелева съобщи радостната вест, че ще става майка за първи път с красив кадър в Instagram. На снимката се вижда наедрялото ѝ коремче, докато позира заедно с Христо Петков и кучето им - мопса Годо.\n“В епизод 73 на подкаста “Свободно падане” настана време да ви разкажа за най-хубавото нещо, което някога е предстояло. Също така поставяме началото на нашата виртуална градина, в която ще си посеем всякакви хубави истории заедно”, пише Лили към снимката.\nA post shared by LILY GELEVA🚀 (@lilygeleva)\nТова ще е второ дете за актьора, който вече има син от бившата си съпруга Анастасия Ингилизова. Петков също сподели милия кадър, но е написал към него “2+2 винаги прави 5”, което повдигна въпроса в социалната мрежа дали двойката не очаква близнаци.\nОсвен актриса и певица, Лили Гелева е и влогър и автор на подкаста “Свободно падане”, с който стана известна заради невероятното си чувство за хумор и забавен диалект.\nЕкипът на “Ох, на мама!” желае лека бременност и безоблачно щастие на увеличаващото им се семейство!\nСнимка: NOVA / instagram.com/@lilygeleva\nЛили Гелева Христо Петков бебе бременност семейство


Как да се справим със сухата кашлица?...\nДнес 15 Вчера 122 COVID-19 0\n23.02.2021 07:40 789\nВ сезона на гриповете и настинките е съвсем нормално да се окажем с "влажна" кашлица, която се характеризира с отделяне на гърлени секрети. Сухата кашлица, от своя страна, представлява дразнене в гърлото, което не е придружено от обилни секрети. Освен това може да се дължи не на атака на вируси, а на тютюнопушене, сух въздух или други фактори.\nДомашни рецепти срещу кашлица\nЕдва ли може да има нещо по-досадно и противно от кашлицата. Сграбчва ни здраво и няма нито спокойствие, нито сън. О, децата ли? Тях на...\nВ аптеките можете да откриете голям набор от средства против суха и влажна кашлица, но бихте могли да облекчите неразположение си и с домашни средства.\nИнхалациите са ненадминати, когато търсим решения в борбата с кашлянето. Достатъчно е да кипнете вода на котлона и с покрита глава да вдишвате от парите в продължение на не повече от десет минути. За да е ефектът по-добър, е желателно след инхалацията да не говорите половин час, както и да не приемате никакви храни и напитки.\nНай-добрите инхалации за облекчаване на суха кашлица се правят, като добавите в кипящата вода и една супена лъжица чай от лайка. В друг вариант на инхалацията за суха кашлица се препоръчва във водата да се сложат по една супена лъжица мед и домашна ракия. Тези средства облекчават лигавиците и действат противовъзпалително.\nМного мощно средство против кашлица е небет шекер. Сладките кристалчета, които можете да намерите в аптеката или в някои магазини с бонбони и подправки, облекчават гърлобол и кашлица.\nЗа разводняване на секретите и откашляне можете да заложите на класически билкови чайове като чай от лайка, чай от мащерка, ментов чай, отвара от босилек и джинджифилов чай. Те са с доказани ползи в облекчаването на кашлица и болно гърло.\nНаправете си тази лесна бананова каша и ще забравите за кашлицата\nВсеки знае за лечебните свойства на меда. Нашите баби са се лекували с този сладък продукт, нашите майки са ни спасявали с чаша горещо ...\nЗа да се справите със сухата кашлица, трябва да включите в менюто си не само чайове, но и течни храни. Супите и бульоните вършат чудеса в това отношение. Лучената супа е едно от народните средства при кашляне и суха хрема. Тя пречиства дихателната система, разводнява секретите и отпушва носните кухини. Същото важи и за пилешката супа, която е ненадмината при грип и настинка.\nИмайте предвид, че сухата кашлица може да се дължи на сухия въздух в помещенията където спите или прекарвате деня си. Особено характерна е за хората, които имат климатик. За да се справите с проблема, проветрявайте стаите по-често и за дълго време.\nОсвен това може да поставите в близост до леглото си купа с вода. По-специализиран вариант е да си закупите овлажнител за въздух, който ще поддържа оптималния условия в дома ви. Можете да заложите и на средства за ароматерапия, които също овлажняват въздуха и го пречистват от микроби. За тази цел ползвайте масло от евкалипт, масло от чаено дърво, масло от сибирски бор и други.\nЗа облекчаване на дразненето в гърлото смучете по 1-2 супени лъжици качествен пчелен мед на ден. Или си правете гаргара със сода за хляб. Поставете в чаша с топла вода една чаена лъжица от содата, разбъркайте и направете манипулацията.\nАко сухата кашлица ви притеснява от дълго време, задължително трябва да се консултирате с лекар. Междувременно избягвайте задимени пространства и зони с мръсен въздух. Ограничете тежките парфюми, забърсвайте праха всеки ден, но не използвайте токсични почистващи препарати. Ако имате домашни любимци, редовно отстранявайте космите им от килими и мебели, за да не дразнят дихателната ви система.\nЕтикети: суха кашлица кашлица\nТайната съставка, която прави кюфтета невероятно ... 1 0\nВ Швейцария гласуват за забрана за бурките ... 70 0\nКак да приготвим диетични палачинки? ... 71 0\nНевероятно вкусна торта без печене, която ... 160 0\nДиетолозите никога не биха консумирали тези ... 154 0\nПроф. Жечев: С открит тунел ще се укрепва свлачището... 3398 0


Каква е разликата между годни за консумация и негодни за консумация гъби? - Колекции - 2021\nИзображение от Flickr.com, с любезното съдействие на Джон Мичъл\nПовечето от нас са запознати с най-популярните и лесно достъпни ядливи гъби, защото ги купуваме от супер пазара. Следователно само човек, който е изключително добре осведомен и е обучен да идентифицира гъби, трябва да бере и консумира диви гъби - поради броя на отровните видове.\nРазликата между годни за консумация и негодни за консумация гъби са токсините, които присъстват в негодните или отровни гъби. Гъбите произвеждат тези токсини по естествен начин и токсините, които присъстват в отровната гъба, не могат да бъдат отстранени или направени нетоксични по какъвто и да е процес, включително замразяване, готвене, консервиране или друг процес - тези токсини са присъщи на гъбата.\nЧетири категории токсини\nГъбените токсини могат да бъдат разделени на четири специфични категории. Протоплазматичните токсини / отрови унищожават клетките и в крайна сметка водят до органна недостатъчност. Невротоксините са съединения, които причиняват различни неврологични симптоми като прекомерно изпотяване, конвулсии, халюцинации, кома, депресия и спастично дебело черво. Третата категория, стомашно-чревни дразнители, предизвиква гадене, повръщане, диария и коремни спазми. Токсините, подобни на дисулфирам, произвеждат симптоми само ако се консумира алкохол (в рамките на 72-часов прозорец след консумация на гъбата); човек ще изпита остър токсичен синдром, който е краткотраен.\nПовечето от нас са запознати с най-популярните и лесно достъпни годни за консумация гъби, защото ги купуваме от супер пазара.\nТоксините, подобни на дисулфирам, произвеждат симптоми само ако се консумира алкохол (в рамките на 72-часов прозорец след консумация на гъбата); човек ще изпита остър токсичен синдром, който е краткотраен.\nХората могат да имат различни реакции към храните, които ядат, и това важи при консумацията на гъби. Това, което е „годно за консумация“ за някои, може да не е „годно за консумация“ за всички. Има приблизително 250 северноамерикански годни за консумация видове гъби. Те включват Agaricus arvensis или конска гъба, Agaricus campestris или полска гъба, Boletus badius или залив, Boletus edulis или грошче, Calocybe gambosum или гъба St. George’s и Coprinus comatus или рошава мастилена шапка, за да назовем само няколко.\nОт 10 000 северноамерикански вида гъби 250 са годни за консумация и приблизително 250 са отровни, оставяйки изключително голям брой видове, за които знаем малко (годни за консумация или негодни за консумация). Отровните гъби, ако бъдат погълнати, могат да причинят смърт в рамките на три до шест дни, поради което е изключително важно незабавно да се потърси лечение. Симптомите са проблеми с дишането, световъртеж, повръщане, диария и дехидратация. Някои отровни видове са Amanita phalloides или гъба на смъртната шапка, Amanita virosa или унищожаващият ангел, Amanita muscaria или мухата Agaric и Cortinarius rubellus.\nХората могат да имат различни реакции към храните, които ядат, и това важи при консумацията на гъби.\nОт 10 000 северноамерикански вида гъби 250 са годни за консумация и приблизително 250 са отровни, оставяйки изключително голям брой видове, за които знаем малко (годни за консумация или негодни за консумация).\nКак да избегнем отравяне\nЗа да избегнете отравяне, трябва да сте изключително наясно с идентифицирането на гъби, когато събирате гъби, тъй като няма прост метод за изрязване и изсушаване или списък с идентифицируеми характеристики между годна за консумация гъба и отровна гъба. Ако все пак събирате гъби, никога не смесвайте годни за консумация гъби с такива, които не са годни за консумация, а яжте само ядливите гъби, които не са повредени и са в добро състояние. Винаги съхранявайте вашите годни за консумация гъби и помнете правилото номер едно: ако се съмнявате дали една гъба е годна за консумация или негодна за консумация, я изхвърлете.\nГледай видеото: How Evolution works (Октомври 2021).\nCopyright 2021 \_ Каква е разликата между годни за консумация и негодни за консумация гъби?...


Въдици - Въдица Телескоп без водачи Osako Fight River 500 LTC - Fishing Pole Rod Osako Fight River 500 LTC\nВъдици - Въдица Телескоп без водачи Osako Fight River 500 LTC - Fishing Pole Rod Osako Fight River 500 LTC N182\nВъдица Телескоп без водачи Osako Fight River 500 LTC\nНадежден и балансиран телескоп без водачи Osako Fight River 500 LTC, изработен от карбон. Подходящ за универсална употреба и снабден с противоплъзгаща дръжка и с халка за монтаж на риболовна линия. Дължината на телескоп без водачи Osako Fight River 500 LTC е 5 м, а транспортната дължина е 1.23 м. Секциите са 5, а акцията на телескоп без водачи Osako Fight River 500 LTC е 5-20 грама. Тегло - 236 грама.\nСвързани линкове: Въдица Телескоп без водачи Osako Fight River 500 LTC в оръжеен магазин ПУШКА.ЕУ\nВъдица Fishing Pole Rod Osako Fight River 500 LTC\n[URL="http://www.pushka.eu/product_info.htm?idarticles=8862"]Въдица Телескоп без водачи Osako Fight River 500 LTC[/URL]\nPUSHKA.EU се старае постоянно да предостави точна информация за Въдица Телескоп без водачи Osako Fight River 500 LTC. Рядко има съдържание с неточности. Снимките на Въдица Телескоп без водачи Osako Fight River 500 LTC са с информативен характер и е възможно да съдържат аксесоари, които не са включени в стандартния пакет; някои от спецификациите е възможно да бъдат променени от производителя без предизвестие или могат да съдържат експлоатационни грешки. Всички промоции, предлагани в сайта, се предлагат до изчерпване на количествата.


Русия - Страница 3 :: BG-Mamma\n# 30 6 юни 2014, 16:16 ч.\nЦитат на: Sonja7845 в пт, 06 юни 2014, 16:00\n"Когда руские говорят о патриотизме то где-то что-то украли"-\nтака е казал Салтиков Щедрин.\nТа така-искаха войница от Путин за да бъдат пак самие великие и човекът им я даде. Грабителските народи се чустват добре само като бият някого.\nТези предатели дето управляват сега ближат точно руския задник както са го близали и предишните 70 години.\nСлед майдана в Москва и близането тук ще приключи. Факт.\n# 31 6 юни 2014, 16:23 ч.\nДа, страшно агресивна. Базите им са навсякъде... о сори, те са американски! В Крым се проля точно толкова мн кръв, както примерно в Югославия... о сори, нито капка. Искат хуманитарен коридор за Украина... на кой му пука!\n# 32 6 юни 2014, 16:40 ч.\nПутин се е погрижил да няма майдан в Москва, това също е част от политиката му.\nА относно нашите, няма как да скачаме против Русия докато сме енергийно зависими от нея. А изгледи да не сме няма.\nБойко като се пъна толкова да изпълнява заповедите на ЕС и САЩ против РФ какво стана - спретнаха му майданче!\n# 33 6 юни 2014, 16:50 ч.\nЕ, той каза човека, който не иска газ, да ходи за дърва в Сибир.\nИ на Китай не им трябваше, ама на, подписаха за 30 години... хахаха\n# 34 6 юни 2014, 16:58 ч.\nЦитат на: _silence_ в пт, 06 юни 2014, 16:50\nТъй като Путин вече не го обичат в Европа и той се обиди и отиде да пристане на китаеца за без пари. Това е добре за Китай, защото скоро големите сибирски полета ще се напълнят с работливи и умни китайци...\nИ тогава няма да ви е до смяях.\nА ако някой си мисли че една бензиноколонка ще изнудва половин свят-нека помисли отново.\n# 35 6 юни 2014, 17:07 ч.\nЦитат на: Герри в пт, 06 юни 2014, 16:58\nПърво, дали го обичат или не, но газ купуват. И ще купуват!\nВторо, на китаеца за без пари ти се ще на теб. Цената е средна за Европа.\nТрето, работиливи китайци има навсякъде.\nЧетвърто, Украина мрънкаше и подсмърчаше зелени сополи, че нямала да пплати. Е, плати част. И още ще плати. То като опре....\nИ пето... опитай пак.\n# 36 6 юни 2014, 17:14 ч.\nТова добре ти се получи.\nГермания имала пък шистов газ, но не разбрах колко. Може да се получи интересно, ако се отвори тая посока.\n# 37 6 юни 2014, 17:18 ч.\nРаботливите китайци вече са в Сибир, отдавна се трудят като мравчици в огромните оранжерии и изхранват целия север, включително и двете северни столици.\nРуснаците ценят труда си, никой няма да отиде да работи в Сибир за мизерни пари. А китайците се чувстват щастливи там.\nДа, договора с Китай изобщо не е за без пари, искаше им се да е така на запада и така го представиха западните СМИ.\nНе е много умно да си представяте Русия като една бензиноколонка. Имайте предвид, че територията й е голяма, и е богата на всякакви природни ресурси, включително - вода, която ще е стратегическия ресурс на бъдещето.\nСАЩ залагаха много на шистовия газ, но се оказа, че находищата им са с 96% надценени. И въпреки съсипаната природа няма да могат да използват този източник на газ!\n# 38 6 юни 2014, 17:23 ч.\nЧакам с нетъpпение pусия да спpe газа на Европа. Чакам, но няма да го дочакам.\nЗащото спре ли я и Майдана е на следващата сутрин пред Кремъл.\nНяма да има валюта, а газа , уви, не става за ядене...\nТогава вече ако чакат Китай да ги осинови....е-само Сайлънс ще се спаси, щото е във вражеския ЕС.\nЦитат на: _silence_ в пт, 06 юни 2014, 16:23\nДа, страшно агресивна. Базите им са навсякъде... о сори, те са американски!\nДобре че сме в ЕС и НАТО, че ако не бяхме.....отдавна бензиноколонката да е пратила зелени човечета и у нас и под строй щяхме да крещим\nРааСиияяя и да гласуваме с да на референдума за присъединяване към Путин\n# 39 6 юни 2014, 17:42 ч.\nЦитат на: Герри в пт, 06 юни 2014, 16:16\nТалантлив писател. "Благонадежность - это клеймо, для приобретения которого необходимо сделать какую-нибудь пакость". Това сигурно го е писал за американците.\n# 40 6 юни 2014, 17:44 ч.\nЦитат на: Герри в пт, 06 юни 2014, 17:23\nЦитат на: jp в пт, 06 юни 2014, 17:14\nШистовия газ го чакат от Америка, но нещо добива пада, а и не заменял натуралния.\nРусия се пише с главна буква, гери.\nС тоз инат чак ми ставаш симпатична.\nЗа Европа няма да го спре, но за родната ти Укра(й)на или Украй (н) а... доста вероятно.\nПоследна редакция: пт, 06 юни 2014, 17:55 от _silence_\n# 41 6 юни 2014, 17:53 ч.\n[Шистовия газ го чакат от Америка, но нещо добива пада, а и не заменял натуралния.\nЗа Европа няма да го спре, но за родната ти Укра(й)на... доста вероятно.\nИ шистов газ ако трябва ще си купят, и от Катар ще си купят и ядрена енергия имат и фотоволтаици и ветроцентрали...всичко има у врага. Защото в Европа се работи и умните хора не се подтискат, а им се плаща (знаеш-в ЕС си) добре за качествен труд.\nВ Русия една микросхема не могат да произведат, защото там най-тъпите стават началници...Защото там управляват милиционери с дубинки дето бият вързани хора, които не са съгласни с Батюхата. Тази русия е с малка буква.\nКогато русия стане неагресивна, човеколюбива и демократична страна ще я напиша с главна буква веднага. И когато русия спре да съчетава православие със сифилистичен мумифициран труп проснат на площада- тогава ще стане Русия.\nПростичко е. Даже и Обама им го каза, и много други. Ама като си инат и не разбираш...\nБъдете си велики, ама за да ви признаят другите трябва да е по заслуги а не с насилие.\n# 42 6 юни 2014, 17:54 ч.\nАбе тъпо е да се лежи на единия газ. Щото хората като цяло решават всякакви проблеми, щом им допре до кокала - тъй че не можеш да изнудваш безкрайно все с газа. Ще вземе на някого да му хрумне нещо по-добро и ще увиснеш в рамките на 1-2 години. Все някога ще му хрумне - това за мен е извън съмнение.\nНе знам какво имаш предвид под "натурален" газ? Той шистовият не е изкуствен - ако това някак си мислиш.\n# 43 6 юни 2014, 17:58 ч.\nЦитат на: jp в пт, 06 юни 2014, 17:54\nНе е въпроса да се лежи само на газта или газа както предпочитате. Всеки си играе козовете, ясно и логично. Нека всяка държава умее да води преговори и да се договаря за цена!\nДа не опре въпроса до вода, че тогава става кофти. Китай вече се е наредил на опашка. Водите в Сибир са поделната световна зависимост след газта.\n# 44 6 юни 2014, 18:02 ч.


Блондинката, която кара най- скъпите коли в света\n26 Юли 2020 19:15\nФенове сме както на мощните и красиви коли, така и на красивите жени.Затова профилът на една блондинка, в който изобилства от луксозни автомобили, успя да привлече вниманието ни.\nАлекс Хърши е от Австралия. Работи като радиоводещ от 2008 г., когаторешава да се премести в Дубай заедно със своя съпруг. Прави го с идеята да стане "carfluencer" и да прави ревюта на най-бързите и скъпи коли на света. А къде другаде може да ги намери на едно място, освен в арабското емирство...\nПрез 2013 г. Хърши стартира свое предаване в местно радио, свързано с автомобили. Създава редица полезни връзки, които й помагат да се докосне до едни от найуникалните модели на четири колела. А когато Instagram започва да набира все по-голяма популярност, 33- годишната австралийка създава своя профил в социалната мрежа - Supercar Blondie.\n"Алекс - момичето с колите", както самата тя се описва там, се превръща в найпопулярния "carfluencer". Днес тя има над 6.4 милиона последователи и още над 4 милиона в YouTube, където качва целите ревюта на колите и събира по над милион гледания, пише lifestyle.bg.\nА интересът към себе си и това, което прави, успява и да материализира доста добре. Според LAD Bible, Хърши печели по 1.4 милиона долара годишно от представянето на суперавтомобилите.\nА за платена публикация в профила си иска и получава над 30 хиляди долара. Ние обаче нямаме нищо против тези суми, защото блондинката ни дава уникалната възможност да разгледаме отблизо автомобили, за които само сме чували, че съществуват.


Fjordhotel Augustenborg - НАЙ-НИСКИ ЦЕНИ от agoda.com\nLangdel 2, Augustenborg Town Center, Аугстенборг, Дания, 6440 - Много добро местоположение - вижте на картата\nПовече за Fjordhotel Augustenborg\nПри посещение в Аугстенборг, в Fjordhotel Augustenborg ще се почувствате като у дома си, защото предлага квалитетно настаняване и отлично обслужване. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nПредлагайки висококачествени услуги и широка гама от удобства, Fjordhotel Augustenborg Ви осигурява възможно най-комфортния престой. Подбор на съоръжения от най-висока класа като безплатен WiFi достъп във всички стаи, паркинг, конферентна зала, ресторант, бар, са на разположение за Вас в хотела.\nДизайнът на хотела е съобразен с най-високите изисквания за удобство и комфорт, осигурявани от съоръжения достъпни в някои стаи като отопление, бюро, телевизор, душ, кът за сядане. Освен това в хотела можете да се възползвате от множество предложения за приятно прекарване на свободното време. Fjordhotel Augustenborg е идеално място за туристи, търсещи чар, комфорт и удобство в Аугстенборг.\nМоля, уведомете предварително Fjordhotel Augustenborg за очаквания час на пристигането ви.\nJim от Дания\nInger-Lise от Дания


Станах свидетел на натиска над Програма 'Хоризонт' - Pan.bg\nPan.bg 18 сеп 2019 | 15:07 (524) (1)\nДаниела Късовска подаде оставка като зам. главен редактор на Програма „Хоризонт“ на Българското национално радио преди седмица в знак на несъгласие със случващото се там: водещата на „Преди всички“ Силвия Великова бе свалена от ефир, а отразяването на съдебния ресор ѝ бе отнето от току-що назначения за и.д. главен редактор Николай Кръстев след неочаквано и бързо пенсиониране на предшественика му Ивайло Савов. Случи се и безпрецедентно сваляне от ефир на Програма „Хоризонт“ – в продължение на пет часа на 13 септември тя звучеше само в интернет, точно когато трябваше да бъде излъчвано предаването „Преди всички“. Същия ден журналисти от множество медии излязоха на протест пред БНР.\nСилвия Великова бе върната в ефир след телефонно обаждане от премиера Бойко Борисов, а назначеният преди няколко месеца генерален директор Светослав Костов отрече пред СЕМ да е отнемал ресора ѝ. На практика Програма "Хоризонт" е без ръководство - Николай Кръстев подаде оставка, Късовска - също, а вторият пост на зам.-главен редактор е свободен след напускането преди няколко месеца на заемащата го Таня Величкова.\nПотърсихме г-жа Късовска за интервю, след като вчера генералният директор Костов заяви, че се водят разговори с нея да оттегли оставката си и се надява "разумът да надделее".\nГоспожо Късовска, защо подадохте оставка като зам. главен редактор на Програма „Хоризонт“ на БНР и размислихте ли, както Ви призовава генералният директор Светослав Костов? Вчера той заяви, че се надява „разумът да надделее“.\nПодадох оставка в този момент, защото бях свидетел, че това е резултат от натиск, който беше упражняван върху ръководството на програмата в продължение на цяла една седмица. Този натиск започна от понеделник миналата седмица, като интензивността му се засилваше към края на седмицата. Той беше упражняван върху бившия вече директор на Програма „Хоризонт“ господин Ивайло Савов. Аз станах свидетел на това, тъй като ние с него – той като директор,\nа аз – като заместник главен редактор - делим почти едно и също работно пространство, като всъщност между нас стои една стъклена преграда. Много често тя е отворена, за да улеснява работния процес между нас, така че станах свидетел на директен натиск от страна на господин Светослав Костов върху господин Ивайло Савов да се случи това, което се случи по-късно и което направи изпълняващият длъжността директор Николай Кръстев: Силвия Великова да бъде отстранена от ресора „Правосъдие и съдебен ред“, където от години работи, и да бъде отстранена от ефира като водеща на сутрешния блок на Програма „Хоризонт“ – „Преди всички“.\nКакви бяха мотивите на господин Костов за това настояване Силвия Великова да не е в ефир и да не води съдебния ресор?\nПравилно ли разбирам думите Ви, че решението на Светослав Костов е продиктувано от външен натиск?\nКакво се случи вътре в Програмата, сред колегите, когато стана ясно, че Силвия е свалена от ефир?\nТова, което всички видяха. Програмата реагира веднага в защита на принципите и на свободата на словото, защото от всеки от нас, работещ в Програмата, това беше разпознато и прочетено като неправомерен натиск отвън.\nКак си обяснявате крайния и безпрецедентен ход за спиране на Програма „Хоризонт“ от ефир?\nЕдин от поредните абсурди, които се случиха. Нямам обяснение. Аз до последно не вярвах и не очаквах, че това ще се случи. Защото, както всички разбраха, това е абсолютно безпрецедентно – пет часа Програма „Хоризонт“ да излъчва и да няма ефир. Националното радио и Програмата са част от националната сигурност на страната и те са длъжни да информират населението и хората се информират през Радиото, ако, не дай Боже, настане бедствие. Затова сигналът, който ДАНС изпрати до Прокуратурата, че това е действие, насочено и срещу националната сигурност на страната, смятаме, че беше изключително адекватен и смятаме, че едно подобно действие не може да стане без пълното съзнание за последствията за това, което се случва, на генералния директор на Българското национално радио.\nНали си давате сметка за какво става въпрос? За безпрецедентно спиране на ефира. Вчера в становището си Прокуратурата беше категорично ясна, че не е имало абсолютно никакви причини за това нито вътре в Радиото, нито отвън. Мина се през всякакви объркани обяснения, че става въпрос за профилактика на предавателите, което категорично стана ясно, че не е така; че става въпрос за профилактика на излъчващото студио, което също категорично стана ясно, че не е така.\nОчакваме тук независимата съдебна власт да си свърши работата, но за нас е много важно каква е отговорността на генералния директор в този момент и как той я носи.\nРеалистично ли е да се говори, че друг може да носи отговорността? Визирам директора на дирекция „Техника“, който в момента е „под прицел“.\nАбсурдно е според мен. Всъщност след това, което се случи, сме свидетели на ред неадекватни решения, които доведоха до криза в Програма „Хоризонт“. Очевидно изборът на технически директор, който да предизвика такъв, много меко казано, технически гаф – спирането на ефира на Програмата, е престъпление, избирането на и.д. главен редактор, който с действията си доведе до тази криза в Програмата и допусна да бъде проводник на натиск над нея. Колко още решения трябва да бъдат взети може би в тази посока, за да се види, че нещо в управлението на Радиото не е наред?\nПравилно ли разбрах, че директорът на дирекция „Техника“ е назначение на сегашното ръководство, че е част от екипа на г-н Светослав Костов?\nДа, директорът на дирекция „Техника“ Пламен Костов е назначен от господин Светослав Костов. Той не е външен човек за Радиото, бил е дълго време звукорежисьор в Радиото. По времето на една предна криза в БНР, когато Иван Бориславов беше назначен за директор и имаше протести, Пламен Костов беше административен директор и тогава, отново по негово време, сигналът на програма „Хоризонт“ беше спрян и започна излъчване от студио на Програма „Христо Ботев“.\nКакво предстои? Виждам, че редколегията на Програма „Хоризонт“ е поискала среща със Съвета за електронни медии.\nДа. Трябва да кажа, че редколегията е орган на самоуправление, творчески орган вътре в Програмата, изключително важен. Той е изборен орган – всяко звено в Програмата избира свои членове в редколегията и тя има силата да се изказва по всички проблемни казуси в Радиото, свързани с организацията на работата, с решения на ръководството. Много често редколегията критикува ръководството, излиза със свои становища на несъгласие. Тоест, ако можем така да кажем, тя е вътрешното представителство на всички работещи в Програма „Хоризонт“. Тя не е ръководството, това са работещите в Програмата.\nКакво да очакваме от СЕМ?\nТова е регулаторът на Българското национално радио. Очакваме да видят реалността такава, каквато е и да не бягат от отговорността си, защото СЕМ избира генералните директори на Радиото, СЕМ е органът, който може да налага санкции, СЕМ е органът, който може да дава оценки на работата им и СЕМ е органът, който би могъл да ги отстрани, ако прецени, че те не се справят с отговорността, която имат.\nВашата оставка твърдо остава подадена и няма да я оттеглите?\nНе, не бих оттеглила оставката си. Аз съм в оставка. Продължавам да изпълнявам работата си, тъй като в момента „Хоризонт“ реално е обезглавена и без ръководство. Все пак ние сме отговорни хора. Програмата няма да остане без оперативна организация. Изпълнявам задълженията си, докато бъда върната там, където бях, преди да поема този пост – в новинарския център на „Хоризонт“. Очаквам това да се случи. Не бих размислила и не бих оттеглила оставката си, защото не бих искала да бъда част от това, което се случва в Програмата и от тези управленски решения.\nКакво включва в себе си държавният дълг на САЩ? 1 155\nУчени от Оксфордския университет посочиха 5 признака,… 1 1261\n15-те държави с най-голяма военна мощ в света 1 939\nИзраелският анализатор и топ разузнавач Яков Кедми… 2 1708\nBorei 19 сеп 2019, 13:37\nБрей замириса ми пак на социализма, на БКП-та и на др. Тодор Жвиков :)?\nКакви са тези "спирания", "уволнения", "заплашвания" и подобни на журналистите?\nИ уж "демокрацията" била "по-демократична" от социализма???\nРяпа да ядат и те...\nВ социализма имаше такива неща, но имаше и предимства, които тази капиталистическа система никога не е имала, няма и да има...\nТам парното ни беше почти без пари, лекуването пак без пари, ученето беше наистина съвестно организирано и пак безплатно, селата не обезлюдяваха, наркотици и наркомания почти нямаше, имахме силна и добре въоръжена армия, полицията беше по-строга и такива кражби, убийства и наглост от страна на циганите например изобщо нямаше... Никой не ни докарваше и задължаваше да приемаме някакви си мигранти и да им плащаме всичко....\nРазменяхме цели влакови композиции с компоти за най-модерните военни самолети, радиостанции, локационни станции, ракети.... А днешните самолети ни струват милиарди. Никой не ни иска компотите вече :)...\nБългаринът живееше спокойно тогава, имаше си къща или апартамент, жена и деца, работа цял живот до пенсия, децата не му умираха от наркотици или алкохол, не бягаха на Запад, а създаваха семейство най-късно до 30 години, човека си имаше и внучета, които водеше на детска градина и т.н... Днешната система е пълна скръб. Цигани почнаха да убиват даже и военните ни командоси, кражби, корупция... подаряват страната на чужди фирми, подаряват територия за чужди военни бази - без да ни плащат чужденците нито една стотинка, докато тези същите, "съюзниците" ни "съдират и 10 кожи" за техните престарели и неспособни за война при днешните гео-стратегически условия самолети....\nИзобщо, след вече 30 години "демокрация" се вижда, че тя уби българина и България, без да ни е допринесла някакъв голям прогрес!\nНапротив, ООН, Натото, ЕС и все такива независими организации по света постоянно ни напомнят, че измираме най-бързо от всички други по света???\nЕ, щом сме в "по-прогресивна" система днес, "по-добра" за развитието ни, защо измираме тогава при нея????\nМай демокрацията е лъжа и измама, на която сме се хванали и няма пускане, докато не измрем?\nЗавърши шампионатът по дуелна и щафетна стрелба в Сухопътните войски180\nВетеранът Никола Вачев от Пловдив с юбилеен медал042\nПри слаб интерес депутатите обсъдиха състоянието на въоръжените сили080\nТурция създаде военна зона край границата с България0322\nИзвършени са изпитания при свръхзвукова скорост на втория прототип на Ту-22М3М0326\nАварийно кацане на Sukhoi Superjet 100 на летище Шереметево с отказал двигател1247\nКитай и САЩ водят безпощадна и безкомпромисна битка за лидерско място в глобалния…0271\nВ Украйна заявиха, че са предотвратили военна агресия на Русия0844


Завърши ремонтът на най-натоварената улица в с. Мосомище | Вестник Хроника\nУспешно завърши първата част от проекта за подмяна на водопровода и преасфалтиране на улици в община Гоце Делчев, която включва село Мосомище и е на стойност 300 000 лв. Кметът на общината Владимир Москов лично инспектира напълно завършената вече улица „Димитър Талев” в село Мосомище, която е с дължина от 727 метра. Улицата е една от най-дългите и натоварени в селото. Сега тя е със сменен водопровод и е преасфалтирана, като дейностите по ремонта са извършени качествено и в срок, коментира кметът Москов.\nВ момента върви смяната на водопровода в село Брезница, след което и там ще започне преасфалтиране, а до няколко дни стартира работата и в село Борово.\nСлед това ще започне работата по подмяна на водопровода и преасфалтирането на улици в селата Баничан, Лъжница, Корница и Буково. Изпълнението на предвидените дейности ще приключи поетапно до края на месец октомври.\nСредствата са осигурени от Публичната инвестиционна програма „Растеж и устойчиво развитие на регионите“.


AUTO BILD България / Kia Soul спечели екологично състезание\nПрез април 2015г. КИА Моторс България представи на българския пазар електромобила Соул – първият корейски изцяло електрически модел с нулево ниво на вредни емисии. От няколко месеца на пазара е усъвършенствана версия на модела – Батерията на KIA Soul EV 2018 e с увеличена енергийна плътност и капацитет за съхранение на енергия, което резултира в 18% по-голям пробег до 250 км с едно зареждане. В допълнение за по-добра ефективност, моделът е оптимизиран с аеродинамична предна решетка и подобрена регенеративна спирачна система.\nЧаст от зелената политика на КИА Моторс България е изграждането на мрежа от електростанции на територията на страната. Към момента електростанции с безплатен заряд са монтирани пред търговско-сервизния комплекс на КИА в София, Таксиметрова компания Йелоу 333, България Мол, Булстрад АД – централен офис, централния офис на Дарик радио и Националният дворец на културата (НДК). КИА Моторс България сключи договор и с туристическия холдинг „Виктория Груп“ за поставянето на станция пред всеки един от хотелити на компанията в София, Пловдив, Пампорово, Слънчев бряг и Елените. Не само клиентите на марката, но и всички потребители на електромобили имат възможност да зареждат безплатно своите електрически превозни средства във всички търговски представителства на КИА на територията на страната: https://www.kia.bg/dealers/.


Официално: Ансу Фати остава в Барселона до 2027 година - SPORTARENA.BG\nHome›Футбол›Официално: Ансу Фати остава в Барселона до 2027 година\nОфициално: Ансу Фати остава в Барселона до 2027 година\nАнсу Фати официално сложи подписа си под нов договор с Барселона до 30 юни 2027 година. Освобождаващата клауза в него възлиза на 1 милиард евро.\nНовото споразумение между двете страни ще бъде представено от клуба в четвъртък с пресконференция.\nФати се присъедини към Ла Масия през 2012 година.\nРоденият в Бисау (Гвинея) на 31 октомври 2002 година играч в момента е едно от най-горещите имена в света на футбола.\nТой дебютира в първия отбор на Барселона през 2019 година, когато е едва на 16-годишна възраст. Оттогава той чупи рекорд след рекорд.\nОт новия сезон той играе с фланелката с номер 10.\nАнсу Фати стана вторият най-млад футболист, който някога е дебютирал за първия отбор в Ла Лига на 25 август 2019г., само на 16 години и 298 дни, като само Висенте Мартинес прави по-ранен дебют в историята на клуба на възраст 16 години, 9 месеца и 7 дни.\nАнсу Фати постигна още един крайъгълен камък в своята кариера седмица след дебюта си, когато стана най-младият играч на Барселона, който вкара гол в Ла Лига срещу Осасуна.\nТой записа нов рекорд, след като стана най-младият играч на Барселона, който започва мач на „Камп Ноу“, в срещата срещу Валенсия.\nАнсу стана най-младият играч с гол и асистенция в един и същи мач в историята на Ла Лига, имайки нужда само от седем минути за това, но не беше всичко, тъй като стана и най-младият голмайстор на „Камп Ноу“ за Барселона.\nФати стана и най-младият играч на Барселона в Шампионска лига, след като взе участие в мача срещу Борусия Дортмунд само на 16 години и 321 дни. Той отбеляза първия си гол в Шампионска лига срещу Интер на „Сан Сиро“ на 17 години и 40 дни, счупвайки рекорда на турнира, който беше от 1997г.\nТой получи сериозна контузия през ноември 2020г., която го извади от игра за 10 месеца, като претърпя четири операции.\nАнсу Фати изигра 47 мача за Барселона, като вкара 15 гола и даде 3 асистенции. 13 от головете са отбелязани в Ла Лига (два през този сезон), а другите два в Шампионска лига.\nTagsансу фатиБарселонанов договор\nНюкасъл помоли феновете да спрат да носят имитация на арабски дрехи\nКапитанът на Барселона изигра своя мач №675-и мач за клуба\nАкадемията донесе близо 60 милиона на Челси


Испания обяви, че китайски тестове за коронавируса са неточни | СЕГА\nФоруми » Чужбина » Испания обяви, че китайски тестове за коронавируса са неточни\nСр., 25/03/2020 - 19:35\nИспания обяви, че китайски тестове за коронавируса са неточни\nБроят на потвърдените случаи на коронавирус в световен мащаб днес надхвърли половин милион, съобщи тази вечер „Гардиън”. Заразените са 510 108, смъртните случаи са 22 993.\nИспания се оплака, че комплектите за бързо тестване на коронавирус, които са били закупени преди време от Китай, са неточни, писа в. "Ел паис", като цитира представители на няколко микробиологични лаборатории. Около 340 000 тестове, произведените от компанията Bioeasy от град Шънджън, осигуряват едва 30% точност при откриване на коронавирусни инфекции, макар че трябва да работят с 80% точност. "Те не откриват позитивните за коронавирус случаи, както се очакваше. 30% достоверност няма смисъл да се използват тези тестове", твърди източник на изданието.\nВчера испанският министър на здравеопазването Салвадор Иля обяви, че Мадрид е подписала допълнителна сделка с Пекин на стойност 432 млн. евро за закупуване на медицинско оборудване.\nИспания удължи с още 15 дни извънредното положение заради коронавируса и то ще продължи до 12 април. Предложението, внесено от правителството, бе одобрено от парламента, в който от 350 депутати физически присъстваха под 50. Останалите гласуваха дистанционно. В Испания, която е втората най-засегната от заразата европейска държава след Италия, е въведена пълна карантина. Общият брой на заразените с COVID-19 в Испания е 56 188, а жертвите вече са над 4000.\n- Европейският парламент обсъди днес на извънредно заседание в Брюксел мерките, предложени от Европейската комисия за борба с разпространението на епидемията от Ковид-19. Председателят на ЕП Давид Сасоли посочи, че демокрацията не може да спре дори в днешните времена. Единственото, което можем да направим, е да осигурим работата на институцията, добави той. Председателката на Европейската комисия Урсула фон дер Лайен заяви, че Европа е изправена пред трагедия, невъобразима само допреди няколко седмици. Всеки има какво да направи в битката за живота - ако има нещо по-заразно от болестта, това са любовта и състраданието, добави тя. Малки жестове на съпричастие помагат надеждата да си проправи път в Европа, добави Фон дер Лайен. Тя порица държавите от ЕС, които в началото на епидемията са проявили егоизъм. По нейните думи въведените несъгласувани мерки по границите първоначално са забавили с дни доставките на здравно оборудване.\n- Китай обяви, че временно няма да допуска на своя територия чужденци с валидни китайски визи и разрешителни за работа като мярка срещу коронавируса. Ограничението влиза в сила от 28 март. От МВнР в Пекин обявиха, че изключения ще се допускат само за дипломатически или официални посещения, както и чужденци, заети в предоставянето на международни транспортни услуги, които разполагат със специални визи.\n- Днешното заседание на Съвета за сигурност на ООН бе отменено от Китай, който е ротационен председател. Той предложи гласуването занапред да бъде писмено. До момента в Съвета за сигурност се гласуваше публично с вдигане на ръка в залата. Това позволяваше обсъждания до последната минута.\n- В Германия се правят по 500 000 теста за коронавирус седмично, обяви вирусологът Кристиан Дростен, който ръководи Института по вирусология в берлинската университетска болница Charite. Страната рязко е увеличила броя на изследваните, тъй като ранното откриване е от ключово значение за поддържането на ниска смъртност. Официалните данни на института "Роберт Кох" показват, че инфектираните с COVID-19 в Германия са 39 502, а 222 са починали. Франция има 25 233 заразени, като 1331 са жертвите.\n"Причината, поради която Германия има толкова малко смъртни случаи в сравнение с броя на заразените хора, може да се обясни с факта, че провеждаме изключително голям брой лабораторни диагностични тестове", обяснява той. Вирусологът изтъква също, че в Германия има гъстата мрежа от лаборатории, което също е важен фактор, допринасящ за ранното откриване. В цяла Германия се прилагат и строги ограничителни мерки, като не се разрешава на хората да напускат домовете си, с изключение на наложителни пътувания, докато повечето магазини, ресторанти и барове са затворени.\nРеалният брой на заболелите в Германия вероятно е по-голям от оповестените 39 502 случая, тъй като обичайно не се правят тестове на хора с леки симптоми или пък такива, за които е сигурно, че не са били контактни със заразени, твърди местното издание "Локал". Властите в провинциите сами определят политиката си по въпроса.\n- Здравният министър на Румъния Виктор Костаке подаде оставка, след като тази сутрин обяви, че ще бъдат тествани за коронавирус всички жители на столицата Букурещ. Обявената от него програма за изследване е нереалистична и затова Костаке се е оттегли, категорични са местни меди. Часове по-рано Костаке обяви, че Румъния планира да тества за коронавирус всички жители на Букурещ. Според него властите искали да приложат програма, подобна на тази в Южна Корея, като проверят за COVID-19 жителите на столицата с помощта на мобилни екипи. Министърът уточни, че не всички, които са под карантина, в момента се изследват. „Искаме да тестваме цялото население на Букурещ с помощта на екипи, които ще ходят от врата на врата по южнокорейски модел. Много е важно да направим милиони тестове. До края на седмицата ще имаме още 200 хиляди теста. Започнахме с един център за тестване през януари, сега имаме най-малко 20, а искаме да са по един-два на окръг“, обясни Костаке. Заразените в Румъния са общо 1029, а 17 души са починали.\n- Папа Франциск даде отрицателна проба за коронавирус, съобщи италианският печат. Вестниците" Месаджеро" и "Фато куотидиано" пишат днес, че Светият отец си е направил вчера изследване за коронавирус, след като църковен служител, живеещ от години в резиденцията му в Дом "Света Марта", е дал положителна проба. Изследвания са били направени на всички служители в папската резиденция, включително и на личните секретари на Франциск. Всички проби са отрицателни, пишат двете италиански издания, като се позовават на източници от Ватикана.\n- Сенатът на САЩ прие законопроект за отпускането на 2 трилиона долара за стимулиране на икономиката, пострадала от пандемията от коронавирус, съобщават световните агенции, цитирани от БГНЕС. Обсъждането на мярката продължи няколко дни, а президентът Доналд Тръмп обеща да подпише документа веднага щом бъде поставен на бюрото му. Преди това законът трябва да премине през Камарата на представителите, където ще бъде гласуван в петък.\nПакетът включва 350 млрд. долара за подкрепа на малкия бизнес, 250 млрд. за помощи за безработни, както и 46 млрд. за пряка борба с вируса. Други 500 млрд. долара ще бъдат изразходвани за формиране на стабилизиращ фонд за подкрепа на предприятията, щатите и градовете, които са най-тежко засегнати от ефектите на пандемията от коронавирус. Тази сума ще включва средства за подпомагане на пътническите авиопревозвачи в размер на 25 млрд. долара и 17 млрд. за заеми на „предприятия, важни за поддържането на националната сигурност“. Голяма част от тях вероятно ще отидат за компанията „Боинг“, която се оказа в затруднено положение поради проблеми със самолета Боинг 737 Max и спад на търсенето заради почти пълното прекратяване на полетите. Законопроектът предвижда и еднократни плащания на милиони американски данъкоплатци с доходи до 75 хиляди долара годишно - 1200 долара за възрастен и 500 долара за всяко дете. Общо за тези цели са планирани около една четвърт от всички средства. Министърът на финансите на САЩ Стивън Мнучин заяви, че ефектът от пакета за финансова помощ в размер на 2 трилиона долара е разчетен за три месеца.\nМеждувременно, след като регистрира над 10000 нови случаи на коронавирус за ден, САЩ изпревариха Италия и се превърнаха в страната с най-много активни случаи в света. В момента в САЩ има 68 572 активни случая срещу 57521 в Италия, която все още води по общ брой заразени (74 386). В Италия вече има 7503 починали, в Испания - 4089 починали и така двете страни изпревариха Китай в черната класация за брой на жертвите от вируса. Броят на смъртните случаи от коронавируса в САЩ нарасна от 827 до 1032 души през последното денонощие.\n- Британски дипломат почина в Унгария от коронавируса. 37-годишният зам.посланик на Великобритания Стивън Дик е починал вчера в болница в унгарската столица. Новината беше потвъредна от външния министър на страната Доминик Рааб. Дик е работил във Министерството на външните работи от 2008 г., като е бил в посолствата на страната в Рияд и в Кабул.\n- Европейският съвет ще заседава привечер чрез видеоконферентна връзка, за да координира отговора на ЕС срещу разпространението на коронавируса. Българският премиер Бойко Борисов също ще участва в заседанието на съвета. Държавните и правителствени лидери от ЕС ще обсъдят осигуряването на медицинско оборудване с акцент върху тестове, защитна екипировка и респиратори, както и за отпускането на допълнителни средства за изследвания и ваксини. Дискусиите ще бъдат и за начините за справяне със социално-икономическите последици от пандемията, както и възможностите за оказване на съдействие на граждани на ЕС, които все още са блокирани в трети страни.\n- Северна Корея търси международна помощ, за да увеличи възможностите за тестване на повече хора за коронавируса, писа в. "Файненшъл таймс". Пхенян е потърсил помощ чрез частни канали за установяване на „международни контакти“ с различни организации. В Северна Корея тестове са направени най-малко на 590 човека, като всички те са пристигнали от чужбина през януари. Пробите са били отрицателни. Страната имала тестове за COVID-19, но те били ограничено количество. Смята се, че в КНДР под карантина са около 10 000 души. Засега Пхенян не е обявил официално случай на заразен с коронавируса.\n- Русия също предприе засилени мерки за ограничаване на заразата. Руското правителство днес нареди пълно прекратяване на редовните и чартърни полети от 27 март. Изключение ще се прави само за полетите, извозващи руски граждани в родината.\n- Общият брой на заразените с COVID-19 по света е 510 108, жертвите са 22 993, а излекуваните - 114 713.\nвидяно 368 пъти\nСр., 25/03/2020 - 21:02\n//:/САЩ изпревариха Италия по активни случаи на COVID-19\nВ Испания вече има повече жертви, отколкото в Китай\nПутин обяви извънредни мерки за коронавируса в Русия\nСлеващата седмица в Русия ще е неработна\nЕТО някои от мерките:\n- семействата с деца до тригодишна възраст ще получават финансова помощ от 5000 рубли (114 лв.) през следващите три месеца\n- шестмесечен мораториум върху наказателните лихви при просрочване на кредити. Улесняване на процедурите по фалит\n- Всички плащания под формата на лихви и дивиденти, които се изнасят от Русия, ще бъдат облагани с данък от 15%.\n- ще бъде наложена ставка от 13% върху приходите от лихви и дивиденти на руските граждани, чиито депозити и инвестиции надхвърлят сумата от 1 милион рубли\n- Обезщетенията за безработица ще бъдат увеличени от 8 на 12 хиляди рубли.\n- планираният за 22 април референдум за промените в конституцията на Русия се отлага\nЧетв., 26/03/2020 - 05:58\nВ САЩ на всеки ще раздават по $1500 (2685 лв), а в Русия по 5000 рубли и само на семействата с малки деца. Кой колкото може.\nЧетв., 26/03/2020 - 07:03\nСАЩ на всеки ще раздават по $1500 (2685 лв)\nУмничко, а откъде САЩ ще вземат тези пари за да ги раздадат след като са затънали до гуша в дългове?\nДа не би да намекваш че ще ги отпечатат? Защото ако е така с тия пари ще може да се купи точно толкова и ще помогнат точно толкова колкото и отсъствието им, па дори и по-малко.\nЧетв., 26/03/2020 - 07:21\nНе бих ви препоръчал да се занимавате с инвестиране и финансови операции. Намерете си финансов съветник (има линцензирани такива) дори за планирането на месечните разходи.\nЧетв., 26/03/2020 - 09:29\nЗащото ако е така с тия пари ще може да се купи точно толкова и ще помогнат точно толкова колкото и отсъствието им, па дори и по-малко.\nЩе си купят рубли и след това будет такая жизнь... а-ах! Блондинки, елмази и чер хайвер на корем!\nЧетв., 26/03/2020 - 09:19\nГоркият НикФ, ако си в този сектор нищо добро не те чака.\nПо-добре почни да си търсиш свястна работа, такава която произвежда нещо, а не прави въздушни алабализми с парите.\nЧетв., 26/03/2020 - 10:38\nНе, не съм в този сектор. Но този сектор ще си продължи да си съществува и ще си е свястна работа. И хубаво е да дефинирате какво е "работа която произвежда нещо" и "работа която не произвежда нещо".\n71 (Отговор на #1)\nЧетв., 26/03/2020 - 15:36\nА гласовите защо не дават глас какво дава нашия баш-1500 лева, ама заем...\nЧетв., 26/03/2020 - 17:27\nКупи си долари.Пресни са още миришат на мастило.\nСр., 25/03/2020 - 21:31\nИнтересна графика- по Х няма скала. Е какво да разбера от нея. Всичко изглежда линеарно освен САЩ, а при Иран направо все едно нищо няма.\nБаси! Една графика не можете да сложите като хората.\nГоре вляво едва се вижда "by Petyo Tsekov".\nЧетв., 26/03/2020 - 09:28\nТаблицата идва да покаже следното: Колкото е по-стръмна кривата, толкова е по коня в ряката!\nСр., 25/03/2020 - 21:41\nАко се сравняват абсолютни стойности, просто няма смисъл.\nСАЩ имат 5-6 пъти повече население, много по-големи и по-плътно населени мегалополиси с много по-голяма мобилност на населението. Като се преизчислят всички такива коефициенти и се получава една съвсем друга картина.\nЧетв., 26/03/2020 - 06:05\nС изключение на Ню Йорк американските "мегалополиси" (села, по китайските стандарти) не са особено плътнонаселени.\nСр., 25/03/2020 - 21:55\nЗащо Беларус е в топ 3 на най-незасегнатите от вируса страни в Европа\nСр., 25/03/2020 - 22:29\nДържавата за която пишеш, че е слабо засегната е за това,че произвежда\nнай-големите машини в света "Беларус".\nГордостта на Ал. Лукашенко.\nСр., 25/03/2020 - 23:10\nЗащото в Беларус циганията не се толерира!\nЧетв., 26/03/2020 - 09:21\nПричината е проста: Засегнати от вируса са страни, над които летят американските дронове.\nНад Беларус и Русия не могат да летят защото ги свалят.\nСр., 25/03/2020 - 22:04\nАмериканци, обръщайте се официално към Путин, да спасява Америка и да праща ИЛ-овете. НАТО явно няма капацитет за такива мирни акции.\nНяма смисъл, те отидоха в Италия да се обучат, щото после в Русия знаят какво ги чака!\n"Сегашната ситуация в Европа е поредната аларма. Колко пъти вече съм казвал: скоро милиони коренни европейци ще се устремят към Русия като най-безопасната и естествена (без извращения) държава в света"\nЧетв., 26/03/2020 - 09:31\nТренират се върху нас опитните зайчета ?\nСЗО: САЩ могат да са новото огнище за коронавируса\n25 март 2020, 21:39\nредставител на Световната здравна организация (СЗО) обяви, че Съединените щати могат да се превърнат в новия епицентър на кризата с коронавируса Ковид-19. „Сега наблюдаваме много голямо ускорение при случаите в САЩ, така че те имат този потенциал”, заяви пред „Ройтерс” говорителят на СЗО Маргарет Харис. „Те имат много голямо огнище, чиято интензивност при това се засилва”, добави Харис...-\nСр., 25/03/2020 - 23:52\nОтложиха Олимпиадата без болна Япония.\nДали пък няма да отложат президентските избори в щатите?!\nЧетв., 26/03/2020 - 06:14\nСАЩ могат да са новото огнище за коронавируса\nСамо в Ню Йорк има повече регистрирани заразени от цяла Франция. До седмица сигурно ще настигне Италия.\nСр., 25/03/2020 - 23:09\nАФП: В Литва 20 войници на НАТО са заразени с коронавирус\nСр., 25/03/2020 - 23:12\nСкока на смъртните случаи изостава с около седмица след скока на заразените, обикновенно хората умират 7-8 дни след заразяването, така че се очертава нещо ужасно.А какви ефекти ще има за икономиката и цялата им държава ме е страх да си го помисля, с тази реформа на медицинските застраховки дето направиха ...\nЧетв., 26/03/2020 - 02:13\nТръмп да отива в Иран за обмяна на опит.\nЧетв., 26/03/2020 - 03:31\nАмериката е свят в света, планета в планетата, Вселена във Вселената. Истинските американци ще оживеят, защото си имат бункери, запаси от всичко, лекари и т. н. Останалите американци са без значение - те са първо-второ, най-много трето поколение американци и числеността им ще бъде възстановена от имигранти, както винаги. Коронавирусът може да избие хората, но инфраструктурата ще остане. Хубавите американски градове, пътища - всичко ще си стои и ще посрещне новите заселници. България и да оцелее от вируса, ще обезлюдее, ако Посолството започне да раздава зелени карти на всички желаещи да отидат при истинските магистрали. Е, много ясно - желаещите кандидат-американци да са млади, здрави, с цел в живота.\nЧетв., 26/03/2020 - 04:17\nТака е, от което се прави следния тъжен извод: парите, а не хората, са важни! С пари можеш да имаш винаги най-качественото, включително и - население.\nЧетв., 26/03/2020 - 09:23\nСъщински америккански възпитаник, добре обработен, двустранно опечен, пет пъти изплакван и изсушаван интензивно на калифорнийско слънце.\nИ си взел никнейм на името на Стивън Сегал!\nПутин вече им предложи помощ, ама на - американцит са корави и засега не я искат.


"Нали ви казвахме" - прави ли бяха марксистите за банковата криза? - e-vestnik.bg\n„Нали ви казвахме“ – прави ли бяха марксистите за банковата криза?\nУпоритите марксисти и други, израсли в бившата комунистическа Източна Германия, имат чувството, че дълговата криза в Европа е доказала, че са били прави, когато, въпреки насмешките, са предупреждавали за опасностите на дивия капитализъм.\nВ Германия, този бастион на западната консуматорска икономика, призивите за поставяне на банките под контрол стават все по-популярни и някои от германците сега се чудят дали парите им няма да са на по-сигурно място под дюшека, отколкото в банката.\nДори консерваторите се питат дали партията „Левите“ не е била права. Така две години преди следващите парламентарни избори в Германия те създават възможност за появата на още по-радикални партии.\nМиналата седмица европейските лидери сключиха сделка с частните банки в опит да обуздаят дълговата криза, но в Берлин – разделения от Студената война град, в който откакто финансовата криза започна през 2008 г. се наблюдава невероятно възраждане на интереса към Карл Маркс – все още тегнат съмнения за бъдещето на световната финансова система.\n„Тези банки имат абсурден модел на правене на бизнес и той е изключително опасен за всички ни“, каза Зара Вагенкнехт, депутат и пламенен лидер на партията „Левите“, произлязла от Германската единна социалистическа партия на Ерих Хонекер.\n„Те мамят данъкоплатците“, каза тя и думите й бяха посрещнати с бурни ръкопляскания от публиката на германско телевизионно токшоу. Като пример тя посочи, че само около четири процента от бизнеса на Дойче Банк се състои в отпускане на търговски заеми.\nВсичко останало е залагане, хазарт и спекулации. Те поемат рискове, защото знаят, че после държавата ще им отпусне финансова помощ. Време е всички да осъзнаят, че така не може да продължава, иначе ще има нужда от спасителен план след спасителен план и накрая и Германия ще фалира.“\nСкептицизмът към капитализма от американски тип така или иначе бе дълбоко вкоренен в комунистическа Източна Германия, страна, в която нямаше безработица и конкуриращи се банки.\nИ макар че скептицизмът може донякъде да се обясни с „осталгията“ по ГДР от немския неологизъм Ostalgie, създаден от Ost (източен) и Nostalgie (носталгия) бел.пр. – романтична представа за старата Източна Германия, в която обаче се пропускат тайната полиция и репресиите – критиците на Вагенкнехт признават, че нейните аргументи против капитализма печелят нови поддръжници в цяла Германия.\n„Маркс става много популярен“, коментира консервативният вестник „Велт“ начина, по който възгледите на Вагенкнехт печелят уважение или поне публика, изпитваща уважение, в сравнение с присмеха допреди десетилетие.\n„Вече почти никой не противоречи на радикалните й атаки срещу капитализма“, писа вестникът.\nПритеснения за бъдещето на капитализма може да се чуе в цял Берлин, особено в бастионите на левицата в източната му част, където някои улици все още носят имената на комунистически легенди като Карл Маркс, Фридрих Енгелс и дори Владимир Ленин.\nИзточен Берлин – тази част от германската столица, която още носи облика на град от Източния блок, с огромните пространства, строени за военни паради, и високите панелни жилищни блокове от съветски тип – сякаш казва: „Предупредих ви, че ще стане така“.\n„Това е чисто и просто гадна ситуация“, каза Констанце Фьолми, 50-годишна сервитьорка, която подобно на мнозина от Изтока е израснала, слушайки за злото, което представлява капитализмът, но в същото време, знаейки за благоденствието на Запада.\n„Ние всички бяхме предупредени за опасностите на капитализма и сега реалността ни застига. Не мислех, че е възможно държави да банкрутират. Сега се замислям дали не трябва да изтегля парите си от банката и да ги сложа под дюшека.“\nЧетиридесет и пет годишната Астрид Гербер е била шивачка в Източна Германия и сега изкарва прехраната си, чистейки офиси. Тя каза, че на Изток почти никой не е отдавал голямо значение на парите и почти никой не е вземал заеми. „Изкарвах достатъчно, за да си плащам наема и да живея добре“, каза тя. „Просто не се налагаше да мислиш или да се тревожиш за пари. Сега всичко се промени. Всеки говори само за това.“\nГерманските интелектуалци също все повече се вслушват във възгледите за банките на хора като Вагенкнехт и Левите. „Започвам да си мисля, че „Левите“ може и да имат право“, е заглавието на статия на Франк Ширмахер, съиздател на консервативния вестник „Франкфуртер алгемайне цайтунг“.\n„У мен се засилва съмнението за това дали наистина цял живот съм защитавал правилните възгледи. Сега изглежда сякаш предположенията на най-големите ми опоненти през цялото време са били верни . . . Десетилетието на безконтролните финансови пазари съживи левите идеи. Те се върнаха и са нужни.“\nТой не е единственият консерватор, разтревожен за финансовите пазари. Бившият германски президент Хорст Кьолер предизвика недоумение, когато през 2008 г. нарече финансовите пазари „чудовище“, което е трябвало да бъде укротено.\nМихаел Шлехт, експертът по финансова политика към парламентарната група на „Левите“, заяви, че настроенията са се променили. Той иска всички банки в Германия да бъдат национализирани. Шлехт каза, че преди четири-пет години са му се присмивали, когато е подемал темата.\n„Но сега хората имат силно желание да чуят посланието – че банките трябва да бъдат обуздани“, каза той.“Те аплодират, когато чуят, че банковите операции от хазартен тип трябва да бъдат прекратени, че дериватите и спекулациите трябва да бъдат забранени.“